### | | | | --- | --- | | | | | --- | | **Teknik- og Miljøudvalget** 7. september 2017 Sagsnr. 710-2017-2537 Dok.nr. 710-2017-191136 Sagsbehandler DPSVE | | 57.                 2. Budgetopfølgning 2017 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage
stilling til 2. budgetopfølgning 2017 – herunder forslag til
tillægsbevillinger.

Job og Økonomi udarbejder efter 1., 2. og 3. kvartal en
samlet budgetopfølgning for Favrskov Kommune. I budgetopfølgningen vurderes de
forventede udgifter i forhold til budgettet.

I budgetopfølgningen er der særlig fokus på [adresse]
Kommunes overholdelse af budgettet til serviceudgifter. Hvis kommunerne samlet
set ikke overholder budgettet til serviceudgifter, skal kommunerne ifølge
statens sanktionslovgivning betale en del af bloktilskuddet tilbage.

Budgetopfølgningen afsluttes med en samlet oversigt, der
viser det forventede årsresultat i [adresse].

**VURDERING**

Budgetopfølgningen indledes med en række budgetområder, som
er under observation i forhold til budgetoverholdelse. Job og Økonomi vurderer,
at der på observationsområderne foreløbigt er merudgifter på i alt netto 3,4
mio. kr. til serviceudgifter og andre udgifter.

Den foreløbige vurdering viser merudgifter på ældreområdet
på 5,7 mio. kr. På sundhedsområdet forventes mindreudgifter på 4,3 mio. kr. På
handicap- og psykiatriområdet forventes merudgifter på 1,35 mio. kr., mens der
vedrørende byggesagsgebyrer forventes mindreindtægter på ca. 650.000 kr. Der
søges ikke tillægsbevilling til observationsområderne på nuværende tidspunkt,
da der er tale om budgetområder, hvor der fortsat kan ske væsentlige ændringer
i forbruget.

Ud over observationsområderne foreslår Job og Økonomi, at
driftsbudgettet samlet set reduceres med 17,1 mio. kr. i 2. budgetopfølgning
2017. Den væsentligste reduktion af budgetterne vedrører indkomstoverførsler på
Arbejdsmarkedsudvalgets område. Det er primært beskæftigelsestilskuddet, som reguleres
som følge af en forventning om, at regnskabsresultatet i 2017 lander 17 mio.
kr. under det midtvejsregulerede beskæftigelsestilskud.

I budgetopfølgningen er de samlede konsekvenser af lov- og
cirkulæreprogrammet fra folketingssamlingen 2016/17 vurderet. På de områder,
hvor de økonomiske konsekvenser af lovændringen kan vurderes på nuværende
tidspunkt, foreslår Job og Økonomi, at kompensationen for lovændringen
indarbejdes i udgiftsbudgettet. Såfremt der er usikkerhed om den økonomiske
konsekvens af lovændringen, indarbejdes kompensationen på en budgetreserve til
senere vurdering.

*Serviceudgifter*

I forhold til det vedtagne budget 2017 er budgettet til
serviceudgifter reduceret med 4,4 mio. kr. i forbindelse med tidligere
budgetopfølgninger.

I 2. budgetopfølgning 2017 forøges budgettet til
serviceudgifter med 1,457 mio. kr. På observationsområderne, hvor der ikke
søges tillægsbevilling på nuværende tidspunkt, er der skønnede merudgifter til
service på 7,5 mio. kr.

På de områder, hvor der overføres over-/underskud mellem
årene forventede institutionslederne i forbindelse med 1. budgetopfølgning 2017
at anvende 3,2 mio. kr. af de overførte overskud fra tidligere år på 30,1 mio.
kr. Forbrug af opsparede midler medfører et kassetræk i 2017. I budgettet for
2017 er der afsat et budget på 18 mio. kr., så institutionerne har mulighed for
at anvende opsparede overskud. Institutionernes forbrug af opsparede midler
påvirker dermed Favrskov Kommunes samlede serviceudgifter med forventede
mindreudgifter på 14,8 mio. kr. Der vil blive foretaget en ny vurdering
forbruget af opsparede midler i 3. budgetopfølgning 2017.

Det samlede skønnede mindreforbrug på serviceudgifterne
udgør således 10,2 mio. kr. i 2017 inklusiv tidligere afgivne
tillægsbevillinger, observationsområder, foreslåede tillægsbevillinger i 2.
budgetopfølgning samt forbrug af opsparede midler.

KL forventer, at kommunernes serviceramme reduceres i 2017
som følge af lavere pris- og lønudvikling. Reduktionen svarer til ca. 3,4 mio.
kr. for Favrskov Kommune. I forhold til den korrigerede serviceramme forventes
samlede mindreudgifter på 6,8 mio. kr. efter 2. budgetopfølgning 2017.

|  |  |
| --- | --- |
| **Vurdering af serviceudgifter i 2017** | **Mio. kr.** |
| Afgivne tillægsbevillinger i 2017 (inden 2. budgetopfølgning) | -4,4 |
| Observationsområder i 2. budgetopfølgning 2017 | 7,5 |
| Forslag til udvidelse af budgettet til serviceudgifter i 2. budgetopfølgning 2017 | 1,5 |
| Aktuelt skønnet mindreforbrug af opsparede midler (decentraliseringsaftaler mv.) i forhold til den budgetterede ramme | -14,8 |
| **Forventet mindreforbrug på serviceudgifter i alt** | **-10,2** |
| *Forventet nedjustering af servicerammen* | *3,4* |
| **Forventet mindreforbrug på serviceudgifter i forhold til korrigeret serviceramme** | **-6,8** |

*Anlæg*

Det oprindelige
budget udgjorde 82 mio. kr. på det skattefinansierede område. Det samlede
korrigerede anlægsbudget i 2017 på det skattefinansierede område (eksklusiv
jordforsyning og ældreboliger) udgør ca. 212 mio. kr. (inklusiv overførsler fra
tidligere år samt politiske beslutninger i 2017 på i alt 130 mio. kr.).

Medio august
måned er der bogført udgifter for ca. 50 mio. kr. Der forventes et forbrug i
2017 på anlægsprojekterne på det skattefinansierede område på ca. 125 mio. kr.,
så der skal overføres ca. 87 mio. kr. fra 2017 til 2018 til færdiggørelse af
projekterne.

I budgetopfølgningen foreslås,
at byrådet giver anlægsbevilling med tilhørende rådighedsbeløb til indtægter på
i alt 1,975 mio. kr. vedr. salg en af erhvervsgrund.

**ØKONOMI**

De bevillingsmæssige konsekvenser på driften (eksklusiv
budgetneutrale omplaceringer) fremgår af nedenstående tabel.

|  |  |  |
| --- | --- | --- |
| **Udvalg (1.000 kr.)** | **2017** | **2018-21** |
| Økonomiudvalget | -4.974 | 0 |
| Børne- og Skoleudvalget | 570 | 0 |
| Social- og Sundhedsudvalget | 1.200 |  |
| Arbejdsmarkedsudvalget | -13.934 | 0 |
| **I alt** | **-17.138** | **0** |

Note: Minus angiver mindreforbrug, som tilføres
kassebeholdningen.

**INDSTILLING**

Direktøren for Job og Økonomi indstiller til Byrådet:

1. At der inden for Økonomiudvalgets område gives en samlet
tillægsbevilling på -4.974.000 kr., som tilføres kassebeholdningen.

2. At der inden for Børne- og Skoleudvalgets område gives en samlet
tillægsbevilling på 570.000 kr., som finansieres af kassebeholdningen.

3. At der inden for Social- og Sundhedsudvalgets område gives en samlet tillægsbevilling
på 1.200.000 kr., som finansieres af kassebeholdningen.

4. At der inden for Arbejdsmarkedsudvalgets område gives en samlet
tillægsbevilling på -13.934.000 kr., som tilføres kassebeholdningen.

5. At budgetomplaceringerne godkendes.

6. At der gives en anlægsbevilling med tilhørende rådighedsbeløb på -1,975
mio. kr. til salg af erhvervsgrunde, og at rådighedsbeløbet tilføres
kassebeholdningen.

**BESLUTNING**

**Bilag**

|  |  |
| --- | --- |
| 2. budgetopfølgning 2017 - notat | 710-2017-179816 |